***PAZIŅOJUMS***

***Par personas datu apstrādes aspektiem un saglabāšanu pieprasītās informācijas (atbildes) saņemšanai***

**Valsts sociālās aprūpes centrs “Latgale”,** reģistrācijas numurs: 90000043329, juridiskā adrese: "Lielmēmele 1", Mazzalves pagasts, Aizkraukles novads, LV-5133, tālr.: +371 65175244, e-pasts: pasts@vsaclatgale.gov.lv, (turpmāk – Centrs), kā pārzinis par personas datu apstrādi saņemtās korespondences un atbildes sniegšanā uz to procesā informē Jūs par to, ka:

**1.** Centra datu aizsardzības speciālists – Gita Vegnere, e-pasts:  gita.vegnere@vsaclatgale.gov.lv.

**2. Personas dati**

Visa informācija, kas ir iekļauta Jūsu e-pastā, ar drošu elektronisko parakstu parakstītajā vai pašrocīgi parakstītajā iesniegumā, kā arī, iegūtā informācija no Centra esošām sistēmām un datu bāzēm, kurās atrodas (tiek glabāti) Jūsu personas dati, kas nepieciešami, lai apstrādātu Jūsu pieprasījumu. Informāciju par Jūsu personas datu veidiem, kas ir Centra rīcībā, Jūs varat iegūt, realizējot savas kā datu subjekta piekļuves tiesības.

**3.** **Personas datu apstrādes mērķis jeb nolūks**

Informācijas (atbildes) sniegšanai, juridiskā pienākuma izpildes (piemēram, nodrošināties ar pierādījumu, ka atbilde ir sniegta) nodrošināšanai, ciktāl tās saistītas ar informācijas (atbildes) sniegšanu.

**4.** **Datu apstrādes tiesiskais pamats**

4.1. Jums ir brīva izvēle vērsties Centrā informācijas (atbildes) saņemšanai, ievērojot normatīvajos aktos noteiktās prasības attiecībā uz dokumenta juridiskā spēka esību un pamatojumu (datu apstrādes tiesiskais pamats - uz pārzini attiecināmo juridisko pienākumu izpilde). Neievērojot dokumenta juridiskā spēka un pamatojuma prasības, Centrs nespēs izskatīt un izvērtēt Jūsu e-pastā, ar drošu elektronisko parakstu parakstītajā vai pašrocīgi parakstītajā iesniegumā ietverto lūgumu pēc būtības.

4.2. Saņemot Jūsu e-pastu un/vai iesniegumu, neatkarīgi no tā satura, Centram ir jāizpilda uz pārzini attiecināmu juridisku pienākumu, proti, sniegt pamatotu un argumentētu atbildi uz, piemēram, iesniegumu, informācijas pieprasījumu, datu subjekta pieprasījumu, realizējot datu subjekta tiesības. Strīdus gadījumā informācijas (atbildes) sniegšanas procesā iegūtā informācija var tikt izmantota, lai atspoguļotu attiecīgā procesa tiesisku norisi un atbildes sniegšanas faktu un tās saturu.

**5. Personas datu saņēmēji**

Datu subjekti; Centrs, Centra filiāles un tā pilnvarotie darbinieki. Gadījumā, ja tiek saņemtas sūdzības par informācijas (atbildes) sniegšanas procesu, tad šī procesā iegūtā un apstrādātā informācija (Jūsu personas dati) var tikt nodota tiesībsargājošajām vai uzraugošajām institūcijām (piemēram, Datu valsts inspekcijai, Valsts bērnu tiesību aizsardzības inspekcijai u.tml.), kā arī tiesai.

**6. Personas datu nosūtīšana uz trešo valsti vai starptautiskai organizācijai un automatizēta lēmumu pieņemšana**

6.1. Informācijas (atbildes) sniegšanas procesā personas datus Centrs neparedz sūtīt uz trešajām valstīm vai starptautiskajām organizācijām.

6.2. Automatizēta lēmumu pieņemšana informācijas (atbildes) sniegšanas procesā Centrā netiek veikta.

**7. Glabāšana**

7.1. Visa informācija, kas iegūta informācijas (atbildes) sniegšanas procesā, tiks glabāta ne ilgāk kā piecus gadus pēc atbildes sniegšanas dienas, lai nodrošinātos ar pierādījumiem juridiskā pienākuma izpildē.

7.2. Gadījumā, ja Centrs saņem sūdzības par konkrēto informācijas (atbildes) sniegšanas procesu, tad visa šī procesā apstrādātā informācija tiks saglabāta līdz ar sūdzības izskatīšanu kompetentajā iestādē uzsāktā procesā galīgā lēmuma spēkā stāšanas dienas, ja tas netiek pārsūdzēts vai apstrīdēts normatīvajos aktos noteiktajā kārtībā un termiņā, vai līdz galīgā tiesas sprieduma spēkā stāšanās brīdim.

**8. Datu subjekta tiesības**

Jums ir tiesības piekļūt saviem datiem, pieprasīt datu apstrādes ierobežošanu, dzēšanu vai iebilst pret savu datu apstrādi, kā arī tiesības uz datu labošanu. Tāpat, Jums ir tiesības vērsties uzraudzības iestādē̄ (Datu valsts inspekcijā, Elijas iela 17, Rīga, LV-1050, t-67223131, pasts@dvi.gov.lv) ar sūdzību par Centra rīcību, ja tā pārkāpj Jūsu kā datu subjekta tiesības, atbilstoši normatīvajiem aktiem, kas reglamentē personas datu aizsardzību.

**Parakstot šo paziņojumu, apliecinu, ka esmu iepazinies ar zemāk norādītajiem nosacījumiem par personas datu apstrādes aspektiem.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Vārds, Uzvārds)

 (paraksts)